KKP รายได้พุ่ง! หนุนกำไรไตรมาส 1 โต 21% เฉียด 1.5 พันลบ.
KKP รายได้พุ่ง! หนุนกำไรไตรมาส 1 โต 21% เฉียด 1.5 พันลบ. เทียบกับช่วงเดียวกันของปีก่อนมีกำไร 1.23 พันลบ.
20 เม.ย. 2563

ธนาคารเกียรตินาคิน จำกัด (มหาชน) หรือ KKP รายงานผลการดำเนินงานงวดไตรมาส 1/63 มีกำไรสุทธิ ดังนี้

สำหรับไตรมาส 1/2563 ธนาคารและบริษัทย่อยมีกำไรสุทธิไม่รวมส่วนของผู้ถือหุ้นส่วนน้อยเท่ากับ 1,484 ล้านบาท เพิ่มขึ้นร้อยละ 20.8 เมื่อเทียบกับกำไรสุทธิ จำนวน 1,228 ล้านบาทในไตรมาส 1/2562 สำหรับกำไรเบ็ดเสร็จรวมของไตรมาส 1/2563 เท่ากับ 799 ล้านบาท ลดลงร้อยละ 41.6 จากจำนวน 1,369 ล้านบาทในไตรมาส 1/2562
โดยกำไรเบ็ดเสร็จรวมได้รวมผลจากการวัดมูลค่าหลักทรัพย์เผื่อขายอันเป็นผลจากความผันผวนของตลาดทุน ในส่วนรายได้จากการดำเนินงานมีจำนวนรวม 5,594 ล้านบาท เพิ่มขึ้นร้อยละ 26.0 โดยหลักจากรายได้ดอกเบี้ยสุทธิที่เพิ่มขึ้นร้อยละ 15.9 รวมถึงรายได้ที่มิใช่ดอกเบี้ยที่เพิ่มขึ้นร้อยละ 48.3 จากรายได้ค่าธรรมเนียมและบริการสุทธิและรายได้อื่นๆ ที่เพิ่มขึ้น